Marta Guðlaug Svavarsdóttir , nemandi við VA , varð hlutskörpust íslenskra þátttakenda en hún hlaut samtals 143 stig í áskoruninni . Bebras áskorunin kannar rökhugsun og tölvufærni með því að láta þátttakendur leysa krefjandi verkefni . Áskorunin er keyrð samhliða í flestum löndum heimsins í nóvember ár hvert . Alls tóku 1.357 nemendur á Íslandi þátt í áskoruninni og komu þeir úr 24 skólum á Íslandi . Þuríður Ragnheiður Sigurjónsdóttir kennir forritun í VA ásamt kennslu rafiðngreina en hún er rafmagnstæknifræðingur að mennt . Þuríður segir forritunarnám mikilvægt og þá ,, ekki einungis til að læra forritun heldur einnig til að eflast í rökhugsun og lausnamiðun . Forritun hjálpi til við þetta en það geri fleiri áfangar eins og stærðfræði . Gott sé að læra grunn í forritun til að vera kunnugur því hvernig forritun sé byggð upp og það geti auðveldað nám við forritunarmál í framtíðinni . “ Á nýsköpunar - og tæknbrautinni í VA eru kenndir tveir forritunaráfangar , hvor um sig 5 f-einingar . Kennsla á brautinni hófst haustið 2016 og var forritun kennd í fyrsta skipti sl. haust .